ইসলামপুর প্রতিনিধি ঃ জামালপুরের ইসলামপুরে মা ও শিশুর স্বাস্থ্য বিষয়ক আলোচনা সভা অনুষ্ঠিত হয়েছে। বৃহস্পতিবার উপজেলার মলমগঞ্জ ও শশারিয়াবাড়ী কমিউনিটি ক্লিনিক মাঠ প্রাঙ্গনে কর্মরত ন্যাশনাল সার্ভিসের আওতাধীন স্বাস্থ্য বিভাগের সদস্যবৃন্দের উদ্যোগে মা ও শিশু’র স্বাস্থ্য বিষয়ক আলোচনা সভা অনুষ্ঠিত হয়। পাথর্শী ইউনিয়নের চেয়ারম্যান হাসমত আলী খানের সভাপতিত্বে সভায় প্রধান অতিথি হিসাবে উপস্থিত ছিলেন উপজেলা নির্বাহী অফিসার এ বি এম এহছানুল মামুন। বিশেষ অতিথি হিসাবে উপস্থিত ছিলেন উপজেলা স্বাস্থ্য ও পরিবার পরিকল্পনা কর্মকর্তা ডাঃ মোঃ সহিদুর রহমান , উপজেলা যুব উন্নয়ন কর্মকর্তা সাইফুল ইসলাম । প্রধান অতিথি এহছানুল মামুন তার বক্তব্যে জাতি গঠণে মা ও শিশুর স্বাস্থ্য গুরুত্বপূর্ণ অংশ,গর্ভবতী মায়েদের বিশেষ যতেœ পরিবারের সবাইকে সচেতন হওয়ার সহ বিভিন্ন স্বাস্থ্য বিষয়ক দিক নিয়ে বক্তব্য রাখেন। সভায় অন্যান্যদের মধ্যে সাবেক উপজেলা মুক্তিযোদ্ধা কমান্ডার নুরুজ্জামান,সহকারী স্বাস্থ্য পরিদর্শক ফরিদুজ্জামান, মোখলেছুর রহমান উপস্থিত ছিলেন।আলোচনা সভা শেষে এক মনোজ্ঞ সাংস্কৃতিক অনুষ্ঠানের আয়োজন করা হয়।